Pistaatsiapähkel

Pistaatsiapähkel on hariliku pistaatsia vili. 

 Kasvatamine 
pisi|Pistaatsiapähklid puul
pisi|'Napoletana'
Harilik pistaatsia kasvab metsikult Venemaa ja Kesk-Aasia mägipiirkondades ja seda kasvatatakse enamikus Kesk-Aasia ja Lähis-Ida riikides, Vahemere maades ja USA-s, eriti Californias, kuhu see viidi 1890. aastatel. Tänapäeval on olulisemad pistaatsiapähklite tootjad Türgi, Iraan, Palestiina ja SüüriaMaailma toiduainete entsüklopeedia, Tallinn, Tea, 2006, lk.292. 

Pistaatsiapähkel on luuvili, mis mõneti meenutab mandlit.
Pistaatsiapähklid kasvavad kobaras ning neid korjatakse käsitsi või masinatega, mis pähklid puu otsast alla raputavad, et need saaks maast kokku korjata. Pärast korjamist pähkleid leotatakse, et eralduks punakas või kollane koor. Seejärel kuivatatakse pistaatsiapähklid päikese käes. Pähkli rohekas tuum on väike ja ümmargune, maitselt mahe ning veidi magus. Pähklit katab peen pruunikas kest ning ümbritseb õhuke suhteliselt kõva koor, mis lõheneb vilja küpsedes pikisuunas. Algselt kreemikat värvi koor omandab kuivades roosa tooni, toiduainetööstuses pistaatsiapähkli koori töödeldakse, et need veel roosakamaks muuta.
+Suurimad tootjad 2012. aastal Riik Toodang, tonnides Osakaal,%    472 097*  47,0   231 000**  23,0    150 000  14,9    74 000*  7,4    57 195  5,7    10 000*  1,0    2850*  0,3   2000  0,2    1792  0,2   1400  0,1 Maailm kokku  1 005 436  100* – FAO hinnang** – mitteametlik väärtus

 Kasutamine 
pisi|Pistaatsiapähklid pakendatuna
pisi|Blanšeeritud pähklid
Pistaatsiapähkleid süüakse tervelt, jahvatatult või tükeldatuna, soolaga ja ilma. Neid tarvitatakse niisama maiusena, küpsetatult või kasutatakse kondiitritoodete (pudingud, koogid) valmistamisel. Neid ka röstitakse ja seejärel soolatakse.

Vahemere maade ja Aasia köök kasutab pistaatsiapähkleid palju, eriti kondiitritoodetes ning liha- ja linnuliharoogades. India köögis valmistatakse neist sageli püreed, mida kasutatakse kastmena riisi ja juurviljade juurde. 

Samuti pressitakse neist pistaatsiaõli, mis leiab kasutust farmaatsia- ja parfümeeriatööstustes.

 Toiteväärtus ja biokeemiline koostis 
Pistaatsiapähkel sisaldab rohkelt valku ja kroomi, samuti eeterlikke õlisid. Tabelites on toodud lisanditeta röstitud pistaatsiapähklite toiteväärtus ja biokeemiline koostis. Lipiide hulgas on küllastunud rasvhappeid 5,46 g, monoküllastumata rasvhappeid 23,68 g, polüküllastumata rasvhappeid 13,45 g, β-sitosterooli 200 mg, kampesterooli 10 mg ja stigmasterooli 3 mg.

+Toitained Toitaine Väärtus 100 g kohta Ühik Vesi  1,85  g Kalorsus  567  kcal Valgud  20,95  g Lipiidid  44,82  g Tuhk  3,00  g Süsivesikud  29,38  g Sahharoos  7,12  g Glükoos  0,26  g Fruktoos  0,22  g Tärklis  1,38  g Kiudained  9,90  g

+Toiteelemendid Toiteelement Väärtus 100 g kohta Ühik Kaltsium (Ca)  107,0  mg Raud (Fe)  4,03  mg Magneesium (Mg)  109,0  mg Fosfor (P)  469,0  mg Kaalium (K)  1007,0  mg Naatrium (Na)  6,0  mg Tsink (Zn)  2,34  mg Vask (Cu)  1,29  mg Mangaan (Mn)  1,24  mg Seleen (Se)  10,0  μg(1 g = 1000 mg; 1 mg = 1000 μg)

+Vitamiinid Vitamiin Väärtus 100 g kohta Ühik C  3,0  mg B1  0,70  mg B2  0,23  mg B3  1,37  mg B4  71,4  mg B5  0,51  mg B6  1,12  mg E  2,57  mg Luteiin+zeaksantiin  1160  μg K  13,2  μg Folaadid  51  μg β-karoteen  156  μg

+Aminohapped Aminohape Väärtus 100 g kohta Ühik Glutamiinhape  4,06  g Arginiin  2,20  g Aspartaamhape  1,91  g Leutsiin  1,60  g Seriin  1,26  g Valiin  1,26  g Lüsiin  1,20  g Fenüülalaniin  1,11  g Glütsiin  0,99  g Alaniin  0,96  g Isoleutsiin  0,93  g Proliin  0,84  g Treoniin  0,70  g

 Viited 

Kategooria:Söödavad pähklid ja seemned